## Program posebnoga dijela državnoga stručnog ispita za zvanje inspektora rada

### NN 24/1997 (28.2.1997.), Program posebnoga dijela državnoga stručnog ispita za zvanje inspektora rada

# **MINISTARSTVO RADA I SOCIJALNE SKRBI**

Na temelju članka 87. st. 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine" br. 74/94,
86/94 i 7/95) i članka 25. stavka 3. Uredbe o stručnom osposobljavanju
i usavršavanju državnih službenika ("Narodne novine" br. 45/95) ministar
rada i socijalne skrbi propisuje

## **PROGRAM**

### **POSEBNOGA DIJELA DRŽAVNOGA STRUČNOG ISPITA ZA ZVANJE INSPEKTORA RADA**

I.

Osobe koje su dužne polagati državni stručni ispit za zvanje inspektora
rada pripremaju se za polaganje posebnog dijela državnog stručnog ispita
na temelju pravnih izvora utvrđenih ovim programom.

II.

Posebni dio stručnoga ispita sastoji se od pismenoga i usmenog dijela.
Pismeni se dio sastoji od izrade nacrta upravnoga akta iz propisa čiju
primjenu nadzire inspektor rada.

III.

Usmeni dio posebnoga dijela stručnog ispita sastoji se od provjere znanja
iz predmeta:

1. Propisi o radnim odnosima,

2. Ustrojstvo, poslovi i ovlasti inspekcije rada,

3. Organizacija zaštite na radu,

4. Pravila zaštite na radu na sredstvima rada,

5. Pravila zaštite na radu i pomoćne prostorije i pri izvođenju građevnih
radova,

6. Pravila zaštite na radu pri korištenju električne energije,

7. Pravila zaštite na radu pri kemijsko-tehnološkim procesima.

IV.

Inspektori rada koji imaju stručnu spremu pravnog usmjerenja ne polažu
usmeni posebni dio stručnoga ispita iz predmeta iz točke III 4., 5., 6.
i 7.

V.

Iz predmeta Propisi o radnim odnosima ispit se sastoji od provjere poznavanja
slijedećih propisa:

1. Zakon o radu (NN br. 38/95, 54/95 i 65/95),

2. Zakon o zapošljavanju stranaca (NN br. 19/92, 33/92, 89/92, 26/93
i 52/94),

3. Zakon o zaštiti građana na privremenom radu u inozemstvu (NN br.
34/91 i 26/93),

4. Zakon o evidencijama u oblasti rada (NN br. 34/91 i 26/93),

5. Zakon o poduzećima za zapošljavanje invalida (NN br. 57/89 i 26/93),

6. Zakon o blagdanima, spomendanu i neradnim danima u Republici Hrvatskoj
(NN br. 33/96),

7. Zakon o zdravstvenom osiguranju (NN br. 1/97 - pročišćeni tekst),

8. Zakon o određivanju poslova i radnih zadataka na kojima se zapošljavaju
slijepi invalidi rada odnosno invalidne osobe (NN br. 12/79, 31/86, 47/89
i 26/93),

9. Zakon o zapošljavanju (NN br. 59/96),

10. Zakon o mirovinskom i invalidskom osiguranju (NN br. 26/83, 48/83,
5/86, 42/87, 34/89, 40/89, 57/89, 40/90, 9/91, 26/93, 96/93 i 44/94),

11. Zakon o pravima hrvatskih branitelja iz Domovinskog rata i članova
njihovih obitelji (NN br. 108/96) - čl. 21.,

12. Stečajni zakon (NN br. 44/96),

13. Zakon o matičnoj evidenciji o osiguranicima i uživaocima prava iz
mirovinskog i invalidskog osiguranja (NN br. 53/91 i 26/93),

14. Pravilnik o radnoj knjižici (NN br. 14/96),

15. Pravilnik o vođenju evidencije i objavi kolektivnih ugovora (NN
br. 14/96),

16. Pravilnik o sadržaju i načinu registracije ugovora o radu pomoraca
i ribara (NN br. 8/96),

17. Pravilnik o poslovima na kojima ne smiju raditi žene (NN br. 44/96),

18. Pravilnik o kriterijima za utvrđivanje neophodne pojačane majčine
njege djeteta do tri godine života (NN br. 4/81),

19. Pravilnik o registraciji udruga (NN br. 14/96),

20. Pravilnik o potvrdi o privremenoj nesposobnosti za rad (NN br. 11/96),

21. Pravilnik o stjecanju prava na dopust do sedme godine djetetova
života i na rad s polovicom punog radnog vremena zbog njege djeteta s težim
smetnjama u razvoju (NN br. 47/96),

22. Pravilnik o djelatnostima koje se smatraju industrijom (NN br. 8/96),

23. Pravilnik o uvjetima i postupku ostvarivanja prava na stanku za
dojenje djeteta (NN br. 103/96),

24. Pravilnik o uvjetima i postupku za stjecanje prava na dopust trudnice
ili žene koja doji dijete (NN br. 103/96),

25. Pravilnik o metodologiji po kojoj će radnici utvrđivati osobito
teške, naporne i po zdravlje štetne poslove odnosno radne zadatke (NN br.
32/86),

26. Pravilnik o opsegu, uvjetima i načinu obavljanja poslova posredovanja
pri zapošljavanju kada te poslove obavljaju pravne i fizičke osobe izvan
Hrvatskog zavoda za zapošljavanje (NN br. 82/96),

27. Pravilnik o posredovanju pri zapošljavanju redovitih učenika srednjoškolskih
ustanova (NN br. 1/97),

28. Pravilnik o načinu objave Pravilnika o radu (NN br. 8/96).

VI.

Iz predmeta Ustrojstvo, poslovi i ovlasti inspekcije rada ispit se sastoji
od provjere poznavanja slijedećih propisa:

1. Zakon o inspekciji rada (NN br. 59/96 i 94/96),

2. Zakon o sustavu državne uprave (NN br. 75/93) - čl. 23. do 32.,

3. Zakon o prekršajima (NN br. 2/73, 5/73, 21/74, 9/80, 25/84, 27/88,
43/89, 8/90, 41/90, 59/90, 91/92, 60/93, 11/94 i 33/95) - čl. 15., 17.
st. 1., čl. 20., 21., 28., 30. - 35., 42., 57., 83., 109. st. 1., 2. i
6., 124. st. 3.,

4. Zakon o privrednim prijestupima (NN br. 53/91 i 91/92) - čl. 89.
- 94.,

5. Zakon o krivičnom postupku (NN br. 34/93, 38/93, 29/94 i 28/96) -
članci 139. i 141.

6. Krivični zakon Republike Hrvatske (NN br. 32/93, 28/96 i 30/96) -
čl. 66. do 70. i čl. 193.

VII.

Iz predmeta Organizacija zaštite na radu ispit se sastoji od provjere
poznavanja slijedećih propisa:

1. Zakon o zaštiti na radu (NN br. 59/96 i 94/96),

2. Pravilnik o evidenciji, ispravama, izvještajima i o knjizi nadzora
iz područja zaštite na radu (NN br. 52/84),

3. Pravilnik o načinu "ispitivanja određenih sredstava rada i radne
okoline te sadržaju, obliku i načinu izdavanja isprava (NN br. 52/84),

4. Pravilnik o utvrđivanju opće i posebne zdravstvene sposobnosti radnika
za obavljanje poslova s posebnim uvjetima rada (NN br. 3/84 i 29/85) -
uskladiti sa novim pravilnicima ministra,

5. Pravilnik o pružanju prve pomoći radnicima na radu (NN br. 56/83),

6. Pravilnik o poslovima s posebnim uvjetima rada (NN br. 5/84).

VIII.

Iz predmeta Pravila zaštite na radu na oruđima za rad ispit se sastoji
od provjere poznavanja slijedećih propisa:

1. Pravilnik o mjerama i normativima zaštite na radu na oruđu za rad
(NN br. 53/91),

2. Pravilnik o zaštiti na radu pri mehaničkoj preradi drveta i sličnih
materijala (NN br. 49/86),

3. Pravilnik o tehničkim normativima za dizalice (NN br. 53/91),

4. Pravilnik o načinu ispitivanja određenih sredstava rada i radne okoline
te sadržaju, obliku i načinu izdavanja isprava (NN br. 52/84).

Osim toga potrebno je načelno poznavanje slijedećih pravilnika:

1. Pravilnika o zaštiti na radu pri održavanju motornih vozila i prijevozu
motornim vozilima (NN br. 19/83),

2. Pravilnika o zaštiti na radu pri utovaru i istovaru tereta (NN br.
49/86),

3. Pravilnika o zaštiti na radu na željeznicama (NN br. 11/84 i 7/89),

4. Pravilnika o zaštiti na radu u šumarstvu (NN br. 10/86).

IX.

Iz predmeta Pravila zaštite na radu za radne i pomoćne prostorije i
pri izvođenju građevinskih radova ispit se sastoji od provjere poznavanja
slijedećih propisa:

1. Pravilnika o zaštiti na radu za radne i pomoćne prostorije i prostore
(NN br. 6/84),

2. Pravilniku o zaštiti na radu u građevinarstvu (NN br. 19/83),

3. Pravilniku o osiguranju smještaja, prehrane i prijevoza radnika koji
obavljaju poslove na privremenim radilištima izvan sjedišta organizacije
odnosno poslodavca (NN br. 7/87),

4. Pravilniku o sadržaju plana uređenja privremenih i zajedničkih privremenih
radilišta (NN br. 45/84).

X.

Iz predmeta Pravila zaštite na radu pri korištenju električne energije
ispit se sastoji od provjere poznavanja slijedećih propisa:

1. Pravilnik o zaštiti na radu pri korištenju električne energije (NN
br. 9/87),

2. Pravilnik o tehničkim normativima za električne instalacije niskog
napona (NN br. 53/91) s odgovarajućim standardima naročito N.B2.741, N.B2.
751 i N.B2.752,

3. Pravilnik o tehničkim normativima za elektroenergetska postrojenja
nazivnog napona iznad 1000 V (NN br. 19/83) - naročito poglavlje "3. Postrojenja
na otvorenom prostoru" i "6. Sklopke, rastavljači i osigurači (rasklopne
naprave)",

4. Tehnički propisi o gromobranima (NN br. 53/91) a naročito poglavlja
"2. Područje primjene" i "4. Opće odredbe o gromobranima",

5. Pravilnik o zaštiti na radu na željeznicama (NN br. 11/84 i 7/89)
naročito poglavlja "3. Radni prostor na otvorenom", "7. Željeznička vozila
- električne lokomotive i elektromotorni vlakovi", "11. Rad na postrojenjima
visokog napona na električnim prugama", "12. Rad u elektroenergetskim postrojenjima"
i "14. Rad na signalnosigurnosnim uređajima".

XI.

Iz predmeta Pravila zaštite na radu pri kemijsko-tehnološkim procesima
ispit se sastoji od provjere poznavanja slijedećih propisa:

1. Pravilnik o načinu ispitivanja određenih sredstava rada i radne okoline
te sadržaju, obliku i načinu izdavanja isprave (NN br. 52/84),

2. Pravilnik o maksimalno dopustivim koncentracijama štetnih tvari u
atmosferi radnih prostorija i prostora i o biološkim graničnim vrijednostima
(NN br. 92/93),

3. Pravilnik o sredstvima osobne zaštite na radu i osobnoj zaštitnoj
opremi (NN br. 19/83),

4. Pravilnik o općim mjerama i normativima zaštite na radu od buke u
radnim prostorijama (NN br. 19/83),

5. Pravilnik o zaštiti na radu u poljoprivredi (NN br. 19/83), poglavlje
11 - Rad s mineralnim gnojivom i sredstvima za zaštitu bilja,

6. Pravilnik o zaštiti na radu s tvarima koje sadrže poliklorirane bifenile,
i poliklorirane naftalene (NN br. 7/89).

Potrebno je i načelno poznavanje zaštite na radu iz slijedećih pravilnika:

1. Pravilnik o tehničkim i zdravstveno tehničkim zaštitnim mjerama na
radovima pri kemijsko-tehnološkim procesima (NN br. 19/83),

2. Pravilnik o zaštiti na radu i tehničkim mjerama za razvijače acetilena
i acetilenske stanice (NN br. 19/83),

3. Pravilnik o posebnim mjerama i normativima zaštite na radu pri preradi
i obradi kože, krzna i otpadaka kaže (NN br. 19/83),

4. Pravilnik o zaštiti na radu pri tehmičkom obrađivanju legura lakih
metala u kupaonicama s nitratnim solima (NN br. 19/83),

5. Pravilnik o zaštiti na radu na željeznicama (NN br. 11/84 i 7/89)
- Poglavlje 10. - Čišćenje, pranje, dezinfekcija, dezinsekcija i deratizacija
vozila,

6. Pravilnik o zaštiti na radu pri proizvodnji i preradi teških i lakih
obojenih metala i njihovih legura (NN br. 10/86),

7. Pravilnik o zaštiti na radu pri preradi nemetalnih sirovina (NN br.
10/86),

8. Pravilnik o zaštiti na radu pri proizvodnji i preradi teških i lakih
obojenih metala i njihovih legura (NN br. 10/86),

9. Pravilnik o zaštiti na radu pri preradi nemetalnih sirovina (NN br.
10/86).

XII.

Danom stupanja na snagu ovoga programa prestaje važiti Program posebnoga
dijela državnoga stručnog ispita za zvanje inspektora rada ("Narodne novine",
br. 10/96).

XIII.

Ovaj program stupa na snagu osmoga dana od dana objave u "Narodnim novinama".

Klasa: 115-01/97-01/02
Urbroj: 524-06-97-1
Zagreb, 4. veljače 1996.

Ministar
**Joso Škara,** v. r.

Ostalo, NN 24/1997-319